8 x 2 manna herbergi og 1 x 1 manns herbergi í aðalbyggingu með sameiginlegum baðherbergjum . Morgunverður er innifalinn í verði . Kvöldverður í boði . 13 km að Jökulsárlóni á Breiðamerkursandi . Skoðunarferðir á Vatnajökul ( 20 km ) . Stórbrotin náttúra í skjóli jökulrisans Landslag á suðausturströnd Íslands , undir rótum Vatnajökuls , er einstakt . Þar getur að líta tilkomumiklar andstæður , gráblátt úthafið , svartar sandfjörur , græn tún undir blómríkum lyngbrekkum , hamraveggi , djúp klettagil , heimkynni trölla og álfa , stórskorin fjöll , skriðjökla og silfurhvíta íshvelfingu Vatnajökuls . Hjá Gerði og í næsta nágrenni eru óskalönd útivistar - og göngufólks , hvort sem fólk vill halda sig við jafnsléttu eða reyna á þol og færni fjallagarpsins . Stóra jaka , sem brotna í sífellu úr skriðjökli , rekur um lónið í átt til sjávar . Á siglingu um lónið getur fólk notið þessara listaverka náttúrunnar í návígi .